

**Translated Script – Eastside Kriol**

**How to set up and log into your SmartCard eIM app and online account**

**Hau bla setap en log in la yu SmartCard eIM app en anlain account**

**Setim ap yu anlain account**

Ip yu yujim bla yu fone or najawan mobile device, yu gin download the SmartCard eIM app or TCU SmartCard eIM app.

Open App Store or Google Play en lukaran bla ‘SmartCard eIM’.

Tjujim wijan app yu nidim normal wan or TCU bla jat SmartCard yu garrim.

Ip yu yujim komputa, yu gin gu la yu anlain account en duimbat.

Gu na smartcard.com.au, click langa ‘Account login’ page.

Or if yu abum TCU SmartCard, gu na tcu.com.au/smartcard.

Yu gin setimap yu anlain account miselp wen yu activating a SmartCard.

Iya andanith we garra yujim SmartCard eIM app bla jowim yu hau.

Openap the SmartCard eIM app en gu na ‘Menu’ la top raithen said la skrin.

Tjujim ‘Activate your card’. Yu nid yu SmartCard en activation code yu bin gerrim la mail gat yu kad.

Enta yu Card ID printed la bek bla yu SmartCard.

Burremin dijan activation code bram yu leda.

Rid en accept the ‘Conditions of Use’ by tjujim jat box en click ‘Submit’.

Nekswan yu garra givit yu ID.

Enter:

* yu ronwan Centrelink Customer Reference Number, yu CRN
* yu date of birth, laigi 01/01/1980
* yu mein wan mani yu gajim bram Centrelink, en
* yu regular beink numba.

Meigim shua yu tjeckim brabliwei bifo clicking ‘Submit’ dumaji yu onli garrim 3 taim to burremin raitwei.

Wen yu identity im rait, yu gin setap yu anlain account.

Yu gin tjujim ba yujim yu imail address or account number ba yu username.

Ip yu tjujim imail address, im garra bi yu ronwan imail address. Noma blong najawan pipul.

Ip yu tjujim account numba, im will filimat for yu.

Meigim paswed, tjujim wan kwestjin en ansa, en click ‘Continue’.

Meigim wan Personal Identification Number (PIN) bla yu SmartCard.

Rimimba, bla meigim PIN nobadi gin ges isiwanwei.

Confirm yu PIN en burremin 2 taim en click na grin button.

Yu bin meigim yu anlain account en yu SmartCard yu gin yujim streidawei.

**Loggin in**

Insaid dis SmartCard eIM app, click langa ‘Menu’ la top rait said na skrin en click ‘Login’.

Burremin yu yusaneim.

Dijan maiti yu imail or account numba.

Burremin yu paswed.

Yu gin click ‘Remember me’ bla meigim isi en kwik bla login neks taim.

Noma click dijan ip yu sheaim yu device garra najalot pipul.

Click ‘Login’.

**Figet paswed**

Ip yu bin figet yu paswed, yu gin reset it by tjujim ‘Forgot your password?’ link langa login paij.

Burremin yu username, en click ‘Submit’.

Mela wil jendim yu wan imail garra link bla hau bla reset yu paswed.

Click dijan link en ansa jat security kwestjin yu bin tjujim bifo wen yu bin meigim yu anlain account.

Burremin yu nuwan paswed en log in na yu account.

**Ip yu nidim mo infomashin or sambadi bla album yu:**

* Gu na servicesaustralia.gov.au/smartcard
* Kollim 1800 252 604 (yu gin asgim ba terpreda if you wandim), or
* Bisid nanga service centre.

**Ip yu garrim TCU SmartCard:**

* Gu na tcu.com.au/smartcard
* Kollim TCU la 1800 828 232, or
* Bisid nanga TCU branch.